pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ลงพื้นที่ตรวจราชการแบบบูรณาการ   จ.ตรัง
วันศุกร์ที่ 10 สิงหาคม 2561
ผู้ตรวจราชการกระทรวงดิจิทัลฯ ลงพื้นที่ตรวจราชการแบบบูรณาการ   จ.ตรัง
ผู้ตรวจราชการกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุมตรวจราชการแบบบูรณาการ รอบที่ 2 ประจําปี พ.ศ. 2561 พื้นที่เขตตรวจราชการที่ 7 ร่วมกับผู้ตรวจราชการกระทรวงต่างๆ รวม 10 กระทรวง พร้อมทั้งได้เข้าพบ นายศิริพัฒ พัฒกุล ผู้ว่าราชการจังหวัดตรัง เพื่อหารือข้อราชการ ณ ศาลากลางจังหวัดตรัง จากนั้นได้เป็นประธานการประชุมร่วมกับหัวหน้าหน่วยงานในสังกัดกระทรวงดิจิทัลฯ เพื่อรับฟังการรายงานสรุปผลการดําเนินงานในพื้นที่ พร้อมชี้แจงทิศทางการดําเนินงานของกระทรวงฯ ในปัจจุบัน และมอบนโยบายแก่ผู้เข้าร่วมประชุมฯ เมื่อวันที่ 7 สิงหาคม 2561 ณ ห้องประชุมบริษัท ทีโอที จํากัด (มหาชน) จังหวัดตรัง และในวันที่ 8 สิงหาคม 2561 ผู้ตรวจราชการฯ และคณะ ได้ลงพื้นที่ติดตามผลการดําเนินงานโครงการ “เน็ตประชารัฐ” และศูนย์ดิจิทัลชุมชน ในพื้นที่จังหวัดตรัง ได้แก่ โครงการ “เน็ตประชารัฐ” บ้านโคกทรายใต้ หมู่ที่ 6 ตําบลโพรงจระเข้ อําเภอย่านตาขาว โครงการ “เน็ตประชารัฐ” หมู่ที่ 2 บ้านทุ่งปาหนัน โครงการศูนย์ดิจิทัลชุมชน ตําบลลิพัง อําเภอปะเหลียง และศูนย์ดิจิทัลชุมชน วิเชียรมาตุ 2 พร้อมกันนี้ได้ให้คําแนะนําการใช้ประโยชน์จากโครงการต่างๆ ของกระทรวงฯ แก่ชาวบ้านในพื้นที่ด้วย
*******************************
รัฐบาลไทย-ข่าวทำเนียบรัฐบาล-คณะนักธุรกิจสหรัฐอเมริกายืนยันพร้อมเติบโตไปคู่กับเศรษฐกิจไทย
วันอังคารที่ 25 กันยายน 2561
คณะนักธุรกิจสหรัฐอเมริกายืนยันพร้อมเติบโตไปคู่กับเศรษฐกิจไทย
คณะนักธุรกิจสหรัฐอเมริกายืนยันพร้อมเติบโตไปคู่กับเศรษฐกิจไทย
วันนี้ (25 ก.ย. 2561) เวลา 15.30 น. นายกลินท์ สารสิน ประธานกรรมการหอการค้าไทยและสภาหอการค้าแห่งประเทศไทย นําคณะนักธุรกิจหอการค้าสหรัฐอเมริกา (U.S. Chamber of Commerce) เข้าเยี่ยมคารวะนายกรัฐมนตรี ณ ห้องสีฟ้า ตึกสันติไมตรี ทําเนียบรัฐบาล สรุปสาระสําคัญดังนี้
โดยมีผู้เข้าร่วม ดังนี้ รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีว่าการกระทรวงพาณิชย์ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก ประธานหอการค้าไทยและสภาหอการค้าแห่งประเทศไทย ประธานสภาอุตสาหกรรมแห่งประเทศไทย และเลขาธิการคณะกรรมการส่งเสริมการลงทุน สําหรับนักธุรกิจสหรัฐฯ ประกอบด้วยบริษัทชั้นนําด้านดิจิทัล อาทิ บริษัท FedEx Express บริษัท Qualcomm Incorporated บริษัท Cisco บริษัท Fortinet บริษัท Engine บริษัท The Software Alliance บริษัท Seagate บริษัท Seagate Technology และบริษัท Airbnb เป็นต้น
นายกรัฐมนตรียินดีที่ความร่วมมือด้านเศรษฐกิจระหว่างไทยกับสหรัฐฯมีพลวัตอย่างต่อเนื่อง และขอบคุณที่ USCC ช่วยส่งเสริมและผลักดันให้นักธุรกิจสหรัฐฯเข้ามาลงทุนในไทย ทําให้มูลค่าการค้าระหว่างทั้งสองประเทศเพิ่มขึ้นมาโดยตลอด
นายกรัฐมนตรีย้ําว่า รัฐบาลมุ่งปรับเปลี่ยนโครงสร้างเศรษฐกิจไปสู่เศรษฐกิจที่ขับเคลื่อนด้วยเทคโนโลยีและนวัตกรรมตามนโยบายประเทศไทย 4.0 มุ่งเน้น 10 อุตสาหกรรมเป้าหมาย ซึ่งเป็นสาขาที่สหรัฐฯ มีความเชี่ยวชาญ โดยเฉพาะภาคการเกษตร ยานยนต์และอากาศยาน อุตสาหกรรมการแพทย์ และอุตสาหกรรมดิจิทัล
นอกจากนี้ รัฐบาลยังมุ่งเสริมสร้างความเชื่อมั่นเกี่ยวกับสภาพแวดล้อมทางธุรกิจและการลงทุนที่เอื้อต่อการประกอบธุรกิจและการลงทุนของบริษัทต่างชาติ โดยเฉพาะอย่างยิ่งในพื้นที่โครงการระเบียงเศรษฐกิจภาคตะวันออก (EEC) รวมทั้งให้ความสําคัญอย่างมากต่อวาระการพัฒนาทรัพยากรมนุษย์ การพัฒนาเศรษฐกิจดิจิทัล เนื่องจากเห็นว่าการยกระดับขีดความสามารถด้านดิจิทัลในทุกภาคส่วนของเศรษฐกิจจะช่วยเพิ่มประสิทธิภาพในการแข่งขันของประเทศไทยในเวทีโลก
ทั้งนี้ ในปี 2019 ไทยจะรับตําแหน่งประธานอาเซียน มีนโยบายหลักที่มุ่งเสริมสร้างอาเซียนให้เข้มแข็ง
โอกาสนี้ อัครราชทูตที่ปรึกษา สถานเอกอัครราชทูตสหรัฐอเมริกาประจําประเทศไทย แสดงความขอบคุณที่นายกรัฐมนตรีได้แสดงวิสัยทัศน์เกี่ยวกับแนวนโยบายเศรษฐกิจไทย และพร้อมให้การสนับสนุนการปฏิรูปของไทย โดยเฉพาะในด้านเศรษฐกิจ ทั้งนี้ นักธุรกิจสหรัฐฯเชื่อมั่นและประสงค์ที่จะเสริมสร้างความสัมพันธ์ทางเศรษฐกิจและธุรกิจระหว่างกันให้แน่นแฟ้นยิ่งขึ้น
โดยภาคเอกชนสหรัฐฯ พร้อมเป็นหุ้นส่วนในการผลักดันการดําเนินนโยบายประเทศไทย 4.0 และยุทธศาสตร์เศรษฐกิจดิจิทัล และสนับสนุนการพัฒนานวัตกรรมและเทคโนโลยีของไทย นอกจากนี้ ยังพร้อมที่จะสนับสนุนไทยในฐานะประธานอาเซียน โดยเห็นว่าไทยมีบทบาทสําคัญต่ออาเซียนอย่างมาก
ด้านรัฐมนตรีว่าการระทรวงดิจิทัลเพื่อเศรษฐกิจและสังคมยังได้กล่าวเชิญชวนภาคเอกชนสหรัฐฯเข้ามาลงทุนในธุรกิจดิจิทัล อาทิ อีคอมเมิร์ช ปัญญาประดิษฐ์ และธุรกิจ start-ups ด้านดิจิทัลในพื้นที่ดิจิทัลพาร์คไทยแลนด์ซึ่งเป็นโครงการหลักภายในเขตพัฒนาพิเศษภาคตะวันออก พร้อมยืนยันว่าไทยมุ่งเสริมสร้างความเข้มแข็งให้กับความร่วมมือเทคโนโลยีในประเด็นความมั่นคงไซเบอร์และการพัฒนาด้านดิจิทัล
**********************************
รัฐบาลไทย-ข่าวทำเนียบรัฐบาล-SME Development Bank แจกกระปุกออมทรัพย์น้องหมี 4.0 ปลูกจิตสำนึกเด็กไทยยุคใหม่ รักการออม
วันพฤหัสบดีที่ 11 มกราคม 2561
SME Development Bank แจกกระปุกออมทรัพย์น้องหมี 4.0 ปลูกจิตสํานึกเด็กไทยยุคใหม่ รักการออม
เนื่องในวันเด็กแห่งชาติซึ่งตรงกับวันเสาร์ที่ 13 มกราคม 2561 นี้ ธพว.จัดทํากระปุกออมทรัพย์น้องหมี 4.0 เพื่อมอบให้กับหน่วยงานต่างๆ ที่จะจัดกิจกรรมในวันเด็กแห่งชาติ
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME Development Bank เปิดเผยว่า เนื่องในวันเด็กแห่งชาติซึ่งตรงกับวันเสาร์ที่ 13 มกราคม 2561 นี้ ธนาคารจัดทํากระปุกออมทรัพย์น้องหมี 4.0 เพื่อมอบให้กับหน่วยงานต่างๆ ประกอบด้วย โรงเรียน มูลนิธิ สํานักงานเขตต่างๆ ในกรุงเทพฯ และหน่วยงานทหารและตํารวจ ที่จะจัดกิจกรรมในวันเด็กแห่งชาติสําหรับกิจกรรมในส่วนของธนาคารนั้น ในวันเสาร์ที่ 13 มกราคม 2561 ที่จะถึงนี้ธนาคารจะร่วมจัดกิจกรรมวันเด็กโดยจะแจกกระปุกออมทรัพย์น้องหมี 4.0 ในทําเนียบรัฐบาลที่เปิดให้เด็กๆเข้าร่วมกิจกรรมเป็นประจําทุกปี เพื่อปลูกจิตสํานึกให้เยาวชน ซึ่งเป็นกําลังของชาติมีนิสัยรักการออมเงิน
นายมงคล กล่าวเพิ่มเติมว่า ในวันเด็กปีนี้อยากเด็ก ๆ ทุกคนยึดปฏิบัติตามหลักคําขวัญวันเด็กประจําปี 2561 “รู้คิด รู้เท่าทัน สร้างสรรค์เทคโนโลยี” ซึ่งจะช่วยสร้างความเข้มแข็งให้เศรษฐกิจของประเทศต่อไปในอนาคต ธนาคารจึงขอเชิญผู้ปกครองนําน้อง ๆ มาร่วมกิจกรรม ซึ่งนอกจากเด็กๆจะได้ความสนุกจากกิจกรรมแล้ว ยังได้ความรู้ดี ๆ จากหน่วยงานที่มาร่วมกิจกรรมอีกด้วย
ข้อมูลเพิ่มเติมติดต่อ :
นางอุบลรัตน์ ค่าแพง ผู้อํานวยการฝ่ายส่งเสริมการตลาดลูกค้าสัมพันธ์และกิจกรรมเพื่อสังคม
โทร. 085-980-7861 0-265-4574-5
รัฐบาลไทย-ข่าวทำเนียบรัฐบาล-ปลัดสธ.ให้ทุกจังหวัดติดตามค้นหาคนกรุงกลับบ้าน
วันอังคารที่ 24 มีนาคม 2563
ปลัดสธ.ให้ทุกจังหวัดติดตามค้นหาคนกรุงกลับบ้าน
ปลัดกระทรวงสาธารณสุข ให้สํานักงานสาธารณสุขจังหวัด เร่งติดตามค้นหาผู้เดินทางกลับจากกทม. ส่งอสม.ให้คําแนะนําการปฏิบัติตัว แยกตนเองอยู่บ้าน 14 วัน เร่งประชาสัมพันธ์มาตรการเว้นระยะห่างทางสังคม  (Social Distancing) โดยเฉพาะกลุ่มผู้สูงอายุควรอยู่บ้าน
ปลัดกระทรวงสาธารณสุข ให้สํานักงานสาธารณสุขจังหวัด เร่งติดตามค้นหาผู้เดินทางกลับจากกทม. ส่งอสม.ให้คําแนะนําการปฏิบัติตัว แยกตนเองอยู่บ้าน 14 วัน เร่งประชาสัมพันธ์มาตรการเว้นระยะห่างทางสังคม (Social Distancing) โดยเฉพาะกลุ่มผู้สูงอายุควรอยู่บ้าน เพื่อลดการติดเชื้อ
วันนี้ (24 มีนาคม 2563) ที่ศูนย์ปฏิบัติการฉุกเฉิน ด้านการแพทย์และสาธารณสุข สํานักงานปลัดกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยรองปลัดกระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค แพทย์หญิงพรรณพิมล วิปุลากร อธิบดีกรมอนามัย นายแพทย์ไพศาล ดั่นคุ้ม เลขาธิการคณะกรรมการอาหารและยา นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายแพทย์ณรงค์ อภิกุลวณิช รองอธิบดีกรมการแพทย์ ประชุมทางไกลศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อไวรัสโคโรนา 2019 (COVID-19) ทุกจังหวัด
นายแพทย์สุขุมกล่าวว่า ในการสร้างการรับรู้ประชาชนต่อสถานการณ์โรคโควิด-19 ในแต่ละจังหวัด ขอให้อยู่ในดุลยพินิจของผู้ว่าราชการจังหวัด ในฐานะประธานคณะกรรมการโรคติดต่อจังหวัด ที่จะให้สัมภาษณ์หรือแถลงข่าว ทั้งกรณีผู้ป่วยรายใหม่ ผู้ป่วยอาการหนัก ความก้าวหน้าในการรักษา และส่งข้อมูลมายังส่วนกลางโดยเร็ว ด้านการรักษาขอให้ทํางานเป็นเครือข่าย ปรึกษาผู้ตรวจราชการเขตสุขภาพหรือโรงเรียนแพทย์ เพื่อความปลอดภัยและความมั่นใจของผู้ป่วย
นายแพทย์สุขุมกล่าวต่อว่า กระทรวงสาธารณสุข ได้สั่งการให้ทุกจังหวัดดําเนินการใน 3 ด้าน คือ 1.การควบคุมป้องกันโรค ลดการแพร่ระบาด ซึ่งเดิมเราควบคุมได้ดี แต่มีจํานวนผู้ป่วยที่เพิ่มขึ้น มาจากสนามมวย และสถานบันเทิง และแรงงานที่กลับจากต่างประเทศ 2.ด้านการรักษา ต้องมีความพร้อม เตียง อุปกรณ์การแพทย์ ยา ชุดป้องกันตนเอง (PPE.) รวมทั้งเตรียม รพ.สนาม หอผู้ป่วยแยกเฉพาะโรค (Cohort Ward) สถานที่ หรือโรงแรมรองรับผู้ป่วยที่ไม่มีอาการหรืออาการน้อย และ3. ขวัญกําลังใจของบุคลากร ค่าเสี่ยงภัยได้โอนไปตามเขตสุขภาพเรียบร้อย ขอให้เร่งรัดการเบิกจ่าย และให้ผู้ตรวจราชการกระทรวงรับผิดชอบการดําเนินงาน
นอกจากนี้ ขณะนี้ประชาชนที่ทํางานในกทม.และปริมณฑล ได้เดินทางกลับภูมิลําเนาเป็นจํานวนมาก มีโอกาสเกิดการแพร่กระจายเชื้อ ได้ให้นายแพทย์สาธารณสุขจังหวัด ในฐานะคณะกรรมการโรคติดต่อจังหวัด เฝ้าระวังติดตาม โดยสํารวจผู้เดินทางกลับภูมิลําเนา และให้อาสาสมัครสาธารณสุข ให้คําแนะนําในการปฏิบัติตัว แยกตนเองอยู่บ้าน 14 วัน งดกิจกรรมรวมกลุ่ม สังสรรค์ หากพบมีคนป่วยให้แจ้งเจ้าหน้าที่สาธารณสุข กํานัน ผู้ใหญ่บ้าน และแจ้งข้อมูลข่าวสารมายังส่วนกลางโดยเร็ว ขอให้เร่งประชาสัมพันธ์มาตรการเว้นระยะห่างทางสังคม (Social Distancing) โดยเฉพาะกลุ่มผู้สูงอายุควรอยู่บ้าน เพื่อลดการติดเชื้อ ลดการเสียชีวิต รวมทั้งฝากให้ชุมชนช่วยกันสอดส่องดูแล หากเจ็บป่วยอย่าปกปิด ควรให้รายละเอียดข้อมูล เพื่อจะได้วินิจฉัย รักษาได้ทันท่วงที
“ขอให้คํานึงถึงความปลอดภัยของบุคลากรสาธารณสุขเป็นเรื่องสําคัญที่สุด ดูแลป้องกันตนเอง รักษาสุขภาพให้แข็งแรง หากเจ็บป่วยมีอาการคล้ายไข้หวัด สามารถตรวจหาเชื้อโควิด-19 ได้ฟรี” นายแพทย์สุขุมกล่าว
********************************** 24 มีนาคม 2563
*************************************
รัฐบาลไทย-ข่าวทำเนียบรัฐบาล-งาน Thailand Kaizen Award 2017
วันศุกร์ที่ 11 สิงหาคม 2560
งาน Thailand Kaizen Award 2017
รองปลัดกระทรวงอุตสาหกรรม เป็นประธานในงาน Thailand Kaizen Award 2017 ณ ห้องแกรนด์ฮอลล์ ศูนย์นิทรรศการและการประชุมไบเทค บางนา กรุงเทพฯ
วันนี้ (11 สิงหาคม 2560) นายกอบชัย สังสิทธิ์สวัสดิ์ รองปลัดกระทรวงอุตสาหกรรม เป็นประธานมอบรางวัลแก่ผู้ชนะเลิศผลงาน Kaizen ประเภทต่างๆ ในงาน Thailand Kaizen Award 2017 เพื่อสร้างขวัญและกําลังใจให้แก่องค์กรที่นํากิจกรรม Kaizen มาเป็นเครื่องมือในการบริหารงานและสร้างผลงานให้เกิดขึ้นกับองค์กร ณ ห้องแกรนด์ฮอลล์ ศูนย์นิทรรศการและการประชุมไบเทค บางนา กรุงเทพฯ
รัฐบาลไทย-ข่าวทำเนียบรัฐบาล-เร่งเครื่องสำนักงานทรัพยากรน้ำแห่งชาติ แก้ปัญหาน้ำทั้งระบบ
วันศุกร์ที่ 30 มีนาคม 2561
เร่งเครื่องสํานักงานทรัพยากรน้ําแห่งชาติ แก้ปัญหาน้ําทั้งระบบ
รัฐบาลกําหนดให้สํานักงานทรัพยากรน้ําแห่งชาติทําหน้าที่บริหารจัดการน้ําทั้งระบบ
เร่งเครื่องสํานักงานทรัพยากรน้ําแห่งชาติ แก้ปัญหาน้ําทั้งระบบ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดให้สํานักงานทรัพยากรน้ําแห่งชาติทําหน้าที่บริหารจัดการน้ําทั้งระบบ เพื่อแก้ไขปัญหาน้ําที่เรื้อรังมายาวนาน โดยระยะแรกจะเร่งรัดดําเนินการโครงการขนาดใหญ่ที่ทําอยู่ให้แล้วเสร็จ เช่น โครงการอ่างเก็บน้ําเขื่อนแม่งัด-แม่กวง เพื่อกักเก็บน้ําสําหรับภาคเหนือในช่วงฤดูแล้ง และช่วยลดปัญหาน้ําท่วมในเมืองเชียงใหม่และลําพูน สําหรับภาคตะวันออกเฉียงเหนือ มีโครงการเพิ่มศักยภาพให้ลุ่มน้ําชีและมูล ภาคใต้มีโครงการขุดคลองระบายน้ําอ้อมตัวเมืองเพื่อแก้ปัญหาน้ําท่วม ส่วนโครงการขนาดใหญ่ที่ยังไม่ได้ดําเนินการ จะเริ่มตั้งแต่ปี 2562 เป็นต้นไป เช่น โครงการป้องกันน้ําท่วมกรุงเทพฯ โครงการคลองระบายน้ําหลากบางบาล-บางไทร ที่จะช่วยลดปัญหาน้ําท่วมในจ.พระนครศรีอยุธยาลงได้ เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. รุดช่วยผู้ประสบเหตุเพลิงไหม้ในซอยสมเด็จพระเจ้าตากสิน 23 เขตคลองสาน กทม.
วันศุกร์ที่ 14 สิงหาคม 2563
รมว.พม. รุดช่วยผู้ประสบเหตุเพลิงไหม้ในซอยสมเด็จพระเจ้าตากสิน 23 เขตคลองสาน กทม.
รมว.พม. รุดช่วยผู้ประสบเหตุเพลิงไหม้ในซอยสมเด็จพระเจ้าตากสิน 23 เขตคลองสาน กทม.
วันนี้ (13 ส.ค. 63) เวลา 13.00 น. ณ ศูนย์พักพิงชั่วคราววัดสันติธรรมาราม เขตธนบุรี กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารและหน่วยงานที่เกี่ยวข้อง ลงพื้นที่เยี่ยมให้กําลังใจพร้อมให้ความช่วยเหลือตามภารกิจของกระทรวง พม. แก่ผู้ประสบภัยจากเหตุเพลิงไหม้บ้านเรือนประชาชน ภายในซอยสมเด็จพระเจ้าตากสิน 23 เขตคลองสาน กทม.
นายจุติ กล่าวว่า เมื่อคืนวานนี้ (12 ส.ค. 63) เกิดเหตุเพลิงไหม้บ้านเรือนประชาชน ภายในซอยสมเด็จพระเจ้าตากสิน 23 เขตคลองสาน กทม. โดยมีบ้านถูกไฟไหม้เสียหาย จํานวน 81 หลังคาเรือน และขณะนี้ ผู้ประสบภัยได้มาอยู่รวมกันเพื่อรอรับความช่วยเหลือที่ศูนย์พักพิงชั่วคราววัดสันติธรรมาราม เขตธนบุรี กทม. ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) กรมกิจการเด็กและเยาวชน (ดย.) สายด่วน พม. โทร. 1300 และหน่วยงานที่เกี่ยวข้อง พร้อมด้วยอาสาสมัครพัฒนาสังคมและความมั่นคงของมนุษย์ (อพม.) ได้ลงพื้นที่ ณ ศูนย์พักพิงชั่วคราวฯ เพื่อสํารวจกลุ่มเป้าหมายพร้อมทั้งให้ความช่วยเหลือในเบื้องต้นตามภารกิจของกระทรวง พม. โดยพบว่า ไม่มีผู้เสียชีวิต แต่มีผู้ได้รับบาดเจ็บเป็นผู้สูงอายุและป่วยติดเตียง อายุประมาณ 80 ปี ขณะนี้ได้ส่งตัวเข้ารับการรักษาที่โรงพยาบาลตากสินเรียบร้อยแล้ว
นายจุติ กล่าวต่อไปว่า ตนรู้สึกเสียใจอย่างยิ่งและคงไม่มีอะไรมาทดแทนความสูญเสียของทุกท่านจากเหตุเพลิงไหม้ครั้งนี้ได้ ซึ่งวันนี้ พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานถุงพระราชทานแก่ทุกท่าน และกระทรวง พม. ในนามตัวแทนรัฐบาลโดยความห่วงใยของนายกรัฐมนตรี ได้มาลงพื้นที่เพื่อให้ความช่วยเหลือดูแลผู้ประสบภัยอย่างเร่งด่วน ซึ่งขณะนี้สิ่งที่เราต้องเร่งดําเนินการคือ การช่วยหาที่อยู่อาศัยชั่วคราวในโครงการของการเคหะแห่งชาติ (กคช.) เป็นระยะเวลา 2 เดือน โดยไม่ต้องเสียค่าเช่า การจัดตั้งศูนย์ดูแลเด็กเล็กพร้อมผู้ดูแล และการมอบเงินช่วยเหลือค่าเช่าบ้านสําหรับผู้ประสบปัญหาที่อยู่อาศัย ครัวเรือนละ 18,000 บาท โดยสถาบันพัฒนาองค์กรชุมชน (พอช.) สําหรับเด็กที่ย้ายที่อยู่อาศัยและไม่สามารถเรียนที่โรงเรียนเดิมได้ รัฐบาลจะช่วยหาโรงเรียนใหม่ พร้อมทั้งดูแลเรื่องเครื่องแบบนักเรียนและอุปกรณ์การเรียน โดยไม่ต้องเสียค่าใช้จ่าย นอกจากนี้ ยังมีการเจรจากับผู้ให้เช่าตึกเพื่อขอเงินมัดจําให้กับผู้ประสบภัย การจัดทีมแพทย์สําหรับดูแลผู้ประสบภัยเพื่อป้องกันโรคติดต่อ และการจัดหางาน โดยความร่วมมือจากกรมการจัดหางาน กระทรวงแรงงาน อีกทั้งกระทรวง พม. จะส่งเจ้าหน้าที่มาดูแลกลุ่มเปราะบางเป็นประจําทุกวัน เพื่อสํารวจและรับฟังปัญหา ความต้องการ เพื่อรัฐบาลจะได้เร่งแก้ปัญหาโดยเร็วที่สุด
รัฐบาลไทย-ข่าวทำเนียบรัฐบาล-ก.อุตฯ เตรียมชงมาตรการเยียวยาผู้ประกอบการเพิ่ม รับมือโควิด 19
วันอังคารที่ 14 เมษายน 2563
ก.อุตฯ เตรียมชงมาตรการเยียวยาผู้ประกอบการเพิ่ม รับมือโควิด 19
กระทรวงอุตสาหกรรมเตรียมชงมาตรการเยียวยาผู้ประกอบการเพิ่ม ยกเว้นค่าธรรมเนียมใบอนุญาต มอก. หลังชงมาตรการยกเว้นค่าธรรมเนียมรายปีให้ผู้ประกอบการโรงงานเข้า ครม. แล้ว เตรียมพลิกฟื้นธุรกิจรับมือโควิด 19
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เตรียมชงมาตรการเยียวยาผู้ประกอบการที่ได้รับผลกระทบจากการแพร่ระบาดของเชื้อไวรัสโควิด 19 เข้า ครม. เพิ่มเติม หลังจากที่ก่อนหน้านี้ได้เสนอยกเว้นค่าธรรมเนียมรายปีให้ผู้ประกอบการโรงงานทั่วประเทศแล้ว โดยมาตรการเยียวยาผู้ประกอบการในครั้งนี้ ประกอบด้วยมาตรการยกเว้นค่าธรรมเนียมใบอนุญาต มอก. ค่าธรรมเนียมใบรับรองระบบงาน และค่าธรรมเนียมการตรวจสอบโรงงาน ซึ่งมาตรการดังกล่าวอยู่ในความรับผิดชอบของสํานักงานมาตรฐานผลิตภัณฑ์อุตสาหกรรม โดยสามารถช่วยเหลือผู้ประกอบการกว่า 30,000 ราย คิดเป็นมูลค่ากว่า 210 ล้านบาท นอกจากนี้ ยังมีมาตรการชดเชยเยียวยาให้ผู้ประกอบการ เพื่อแบ่งเบาภาระค่าใช้จ่ายของผู้ประกอบการในการขอรับใบอนุญาตมาตรฐานผลิตภัณฑ์อุตสาหกรรม (มอก.) ใบรับรองมาตรฐานผลิตภัณฑ์ชุมชน (มผช.) และใบรับรองมาตรฐานอุตสาหกรรมเอส (มอก.เอส) กว่า 12,000 ราย มูลค่ากว่า 100 ล้านบาท
ทั้งนี้ มาตรการดังกล่าว นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้นําเข้าที่ประชุม ครม. เพื่อทราบแล้ว และเตรียมเสนอเข้า ครม. เพื่อพิจารณาให้ความเห็นชอบต่อไป สําหรับมาตรการเยียวยาอื่นๆ เพื่อช่วยเหลือผู้ประกอบการ SMEs และเกษตรกรชาวไร่อ้อยจะตามมาเป็นระยะ
ด้าน นายวันชัย พนมชัย เลขาธิการ สมอ. กล่าวเพิ่มเติมว่า “หลังจากที่ ครม. ให้ความเห็นชอบแล้ว สมอ. จะเริ่มดําเนินการทันที เพื่อให้ความช่วยเหลือผู้ประกอบการ และสร้างบรรยากาศในการลงทุน รวมทั้ง เตรียมการช่วยเหลือฟื้นฟูเยียวยาให้ผู้ประกอบการ ภายหลังสถานการณ์ดีขึ้น ซึ่งคาดว่าจะสามารถฟิ้นฟูเศรษฐกิจให้เข้าสู่สภาวะปกติได้ในไม่ช้า สําหรับมาตรการด้านการคุ้มครองผู้บริโภคในช่วงการแพร่ระบาดนี้ สมอ. ยังคงดําเนินการอย่างเข้มงวด แม้จะมีมาตรการปฏิบัติงานภายในที่พัก หรือ Work from Home เพราะการปฏิบัติงานโดยส่วนใหญ่ของ สมอ. เป็นระบบอิเล็กทรอนิกส์ ทั้งกระบวนการออกใบอนุญาต และการตรวจติดตาม สําหรับการนําเข้าสินค้าที่ สมอ. ควบคุม เช่น สินค้ากลุ่มเหล็ก กลุ่มเครื่องใช้ไฟฟ้า และของเล่น สมอ. ได้เฝ้าจับตาอย่างใกล้ชิดผ่านระบบ National Single Window (NSW) หากพบสินค้าชนิดใดมีการนําเข้าในปริมาณมากผิดปกติ จะเข้าทําการตรวจสอบอย่างเข้มงวดทันที” นายวันชัยฯ กล่าว
รัฐบาลไทย-ข่าวทำเนียบรัฐบาล-วันเดียวแก้ปัญหาได้ หม่อมเต่า สั่งช่วยลูกจ้างบอดี้ แฟชั่น สมุทรปราการ
วันพฤหัสบดีที่ 31 ตุลาคม 2562
วันเดียวแก้ปัญหาได้ หม่อมเต่า สั่งช่วยลูกจ้างบอดี้ แฟชั่น สมุทรปราการ
รมว.แรงงาน ห่วงใยลูกจ้างบริษัท บอดี้ แฟชั่น (ประเทศไทย) จํากัด สมุทรปราการ กว่า 300 คน สั่งหน่วยงานในสังกัดเร่งช่วยเหลือหลังรับคําร้อง นําลูกจ้างคุยนายจ้างทันที พร้อมสั่งเร่งรัดดําเนินการให้ลูกจ้างได้รับสิทธิตามกฎหมายโดยเร็ว
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า เมื่อวันที่ 30 ต.ค. 62 ได้มีผู้แทนลูกจ้างบริษัท บอดี้ แฟชั่น (ประเทศไทย) จํากัด จํานวนประมาณ 100 คน เดินทางมาที่กระทรวงแรงงานเพื่อยื่นร้องเรียนกรณีนายจ้างไม่ปฏิบัติตามพระราชบัญญัติคุ้มครองแรงงาน พ.ศ. 2541 เนื่องจากบริษัทดังกล่าวได้ดําเนินการเปลี่ยนแปลงนายจ้างโดยโอนลูกจ้างของบริษัทฯ ไปเป็นพนักงานบริษัทบริลเลียนท์ อัลไลแอนซ์ ไทย โกลบอล จํากัด แต่มีลูกจ้างจํานวน 333 คน ไม่ประสงค์โอนย้ายไปเป็นลูกจ้างของนายจ้างรายใหม่ จึงยื่นหนังสือร้องเรียนต่อรัฐมนตรีว่าการกระทรวงแรงงานขอความช่วยเหลือให้บริษัท บอดี้ แฟชั่น (ประเทศไทย) จํากัด เลิกจ้างและจ่ายค่าชดเชยตามกฎหมายคุ้มครองแรงงาน ทั้งนี้ ตนรู้สึกห่วงใยพี่น้องแรงงานทั้ง 333 คน ที่ไม่ได้รับความเป็นธรรมจากการจ้างแรงงาน จึงได้สั่งการให้กรมสวัสดิการและคุ้มครองแรงงาน เร่งดําเนินการไปพบนายจ้างและหาแนวทางในการแก้ไขปัญหาทันที พร้อมทั้งให้กรมการจัดหางานจัดหาตําแหน่งงานว่างซึ่งมีตําแหน่งงานว่างในจังหวัดสมุทรปราการ 4,246 ตําแหน่ง และอีก 76,000 ตําแหน่งทั่วประเทศ กรมพัฒนาฝีมือแรงงานให้การฝึกอาชีพให้กับลูกจ้างที่สนใจที่จะพัฒนาฝีมือแรงงานหรือเปลี่ยนอาชีพใหม่ และให้สํานักงานประกันสังคมดูแลในเรื่องสิทธิประโยชน์ในฐานะเป็นผู้ประกันตนตามกฎหมายประกันสังคมด้วย
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน กล่าวต่อว่า ทันทีที่ได้รับคําสั่งจากรัฐมนตรีว่าการกระทรวงแรงงาน ได้นําเจ้าหน้าที่พร้อมตัวแทนลูกจ้างลงพื้นที่เพื่อพบกับนายจ้าง ณ สํานักงานสวัสดิการและคุ้มครองแรงงานจังหวัดสมุทรปราการ ซึ่งจากการพูดคุยนายจ้างได้แจ้งว่าได้เลิกจ้างลูกจ้างตั้งแต่วันที่ 29 ตุลาคม 2562 และจะไม่จ่ายค่าชดเชยให้ลูกจ้าง โดยได้แจ้งเป็นหนังสือและส่งให้ลูกจ้างเป็นรายบุคคลเรียบร้อยแล้ว อย่างไรก็ตาม กสร. ได้ชี้แจงสิทธิตามกฎหมายและขั้นตอนในการใช้สิทธิเรียกร้องค่าชดเชยจากนายจ้างโดยลูกจ้างสามารถใช้สิทธิได้ 2 ช่องทาง คือ ยื่นคําร้องต่อพนักงานตรวจแรงงาน หรือยื่นคําฟ้องต่อศาลแรงงาน ซึ่งลูกจ้างประสงค์จะใช้สิทธิยื่นคําร้องต่อพนักงานตรวจแรงงานในวันนี้ (31 ต.ค. 62) ซึ่งกสร. ได้ส่งเจ้าหน้าที่จากส่วนกลางไปร่วมกับพนักงานตรวจแรงงานของสํานักงานสวัสดิการและคุ้มครองแรงงานจังหวัดสมุทรปราการ เพื่อรับคําร้องจากลูกจ้าง และได้กําชับเจ้าหน้าที่ให้เร่งให้ดําเนินการวินิจฉัยโดยเร็วที่สุด
รัฐบาลไทย-ข่าวทำเนียบรัฐบาล-สาธิต เผยผู้เข้าเกณฑ์เฝ้าระวังโรคที่ รพ.สมเด็จพระนางเจ้าสิริกิติ์ 4 ราย ไม่มีไข้ รอผลตรวจ
วันพุธที่ 5 กุมภาพันธ์ 2563
สาธิต เผยผู้เข้าเกณฑ์เฝ้าระวังโรคที่ รพ.สมเด็จพระนางเจ้าสิริกิติ์ 4 ราย ไม่มีไข้ รอผลตรวจ
รัฐมนตรีช่วยว่าการกระทรวงสาธารณสุข เผยอาการผู้เข้าเกณฑ์เฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 จํานวน 4 คน จากเที่ยวบินอู่ฮั่น เช้านี้ไม่มีไข้ ผลการเอ็กซเรย์ปอด พบผิดปกติเล็กน้อย 3 ราย รอปรึกษาผู้เชี่ยวชาญ ส่งตรวจทางห้องปฏิบัติการ
รัฐมนตรีช่วยว่าการกระทรวงสาธารณสุข เผยอาการผู้เข้าเกณฑ์เฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 จํานวน 4 คน จากเที่ยวบินอู่ฮั่น เช้านี้ไม่มีไข้ ผลการเอ็กซเรย์ปอด พบผิดปกติเล็กน้อย 3 ราย รอปรึกษาผู้เชี่ยวชาญ ส่งตรวจทางห้องปฏิบัติการหาเชื้อ
วันนี้ (5 กุมภาพันธ์ 2563) ที่โรงพยาบาลอาภากรเกียรติวงศ์ ฐานทัพเรือสัตหีบ จ.ชลบุรีดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย พล.ร.ท.วิชัย มนัสศิริวิทยา เจ้ากรมแพทย์ทหารเรือ พล.ร.ท.ประชาชาติ ศิริสวัสดิ์ โฆษกกองทัพเรือ และนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์ความคืบหน้า คนไทยที่กลับจากเมืองอู่ฮั่น เมื่อค่ําวานนี้ ( 4 กุมภาพันธ์ 2563 ) ทีมแพทย์ ได้ตรวจคัดกรอง หลังลงจากเครื่องบินพบมี 4 ราย อุณหภูมิร่างกายสูงเกินเกณฑ์มาตรฐาน เป็นชาย 2 ราย หญิง 2 ราย ขณะนี้รับไว้รักษาที่ห้องแยกโรคโรงพยาบาลสมเด็จพระนางเจ้าสิริกิติ์ กรมการแพทย์ทหารเรือ แรกรับผลการตรวจร่างกาย 3 ราย มีอาการไข้หวัด ไอ ส่วนอีก 1 ราย มีอาการท้องเสีย ทุกรายได้รับการเอ็กซเรย์ปอด และตรวจทางห้องปฏิบัติการ เพื่อตรวจหาเชื้อ
สําหรับอาการในเช้าวันนี้ รายที่ 1 เพศชาย ไม่มีไข้ รายที่ 2 เพศชาย มีอาการไอระคายคอ ไม่มีไข้ รายที่ 3 เพศหญิง มีอาการไอเล็กน้อย ไม่มีไข้ ทั้ง 3 ราย ผลเอ็กซเรย์ปอด พบความผิดปกติเล็กน้อย ส่งปรึกษาผู้เชี่ยวชาญ รายที่ 4 เพศหญิง เช้านี้ไม่มีไข้ ไม่มีอาการท้องเสีย ผลเอ็กซเรย์ปอดปกติ ทุกคนได้ส่งตรวจหาเชื้อทางห้องปฏิบัติการที่ศูนย์วิทยาศาสตร์การแพทย์ที่ 6 ชลบุรี
ทั้งนี้ กระทรวงสาธารณสุข ได้ส่งทีมแพทย์และผู้เชี่ยวชาญด้านระบาดวิทยา วางแผนร่วมกับทีมแพทย์ทหารเรือ ในส่วนผู้ที่รับตัวไว้ที่เรือนรับรองฐานทัพเรือสัตหีบจํานวน 134 คน โดยมีทีมเฝ้าระวัง สังเกตอาการ ตลอด 24 ชั่วโมง และวันนี้ทีมสอบสวนโรคเคลื่อนที่เร็วจะเข้าไปตรวจเพิ่มเติม พร้อมเก็บตัวอย่างทางห้องปฏิบัติการ ส่วนระบบการสื่อสารมีพร้อมแล้วอยู่ระหว่างการพูดคุยเตรียมการกับญาติ นอกจากนี้ ยังได้จัดเตรียมสํารองโรงพยาบาลอีก 4 แห่ง ได้แก่ โรงพยาบาลสมเด็จพระนางเจ้าสิริกิติ์ กรมการแพทย์ทหารเรือ โรงพยาบาลบ้านฉาง จ.ระยอง โรงพยาบาลสัตหีบ กม.10 โรงพยาบาลชลบุรี ในกรณีที่พบผู้เข้าเกณฑ์เฝ้าระวังเพิ่มเติม
ในส่วนกัปตัน ลูกเรือ เจ้าหน้าที่สถานทูต และทีมแพทย์ พยาบาลที่เดินทางมาพร้อมกับเที่ยวบินนี้ ระหว่างปฏิบัติภารกิจ ทุกคนได้สวมชุดป้องกันตนเองตามมาตรฐาน ภายใต้การกํากับของพยาบาลป้องกันและควบคุมการติดเชื้อ ทําให้ความเสี่ยงในการรับเชื้อจึงต่ํา ทุกคนสบายดี สามารถกลับไปปฏิบัติหน้าที่ได้ตามปกติ
รัฐบาลไทย-ข่าวทำเนียบรัฐบาล-นายกรัฐมนตรีสักการะพระธาตุดอยกองมู วัดศักดิ์สิทธิ์คู่บ้านคู่เมืองของชาวจังหวัดแม่ฮ่องสอน
วันพฤหัสบดีที่ 18 มกราคม 2561
นายกรัฐมนตรีสักการะพระธาตุดอยกองมู วัดศักดิ์สิทธิ์คู่บ้านคู่เมืองของชาวจังหวัดแม่ฮ่องสอน
พลเอก ประยุทธ์ จันทร์โอชา นายกรัฐมนตรี และคณะ กราบนมัสการพระธาตุดอยกองมู สิ่งศักดิ์สิทธิ์คู่บ้านคู่เมืองของชาวแม่ฮ่องสอน เพื่อความเป็นสิริมงคล ก่อนเดินทางกลับกรุงเทพมหานคร
วันนี้ (17 ม.ค. 61) เวลา 16.15 น. ณ วัดพระธาตุดอยกองมู อําเภอมือง จังหวัดแม่ฮ่องสอน พลเอก ประยุทธ์ จันทร์โอชา นายกรัฐมนตรี และคณะ กราบนมัสการพระธาตุดอยกองมู สิ่งศักดิ์สิทธิ์คู่บ้านคู่เมืองของชาวแม่ฮ่องสอน เพื่อความเป็นสิริมงคล ก่อนเดินทางกลับกรุงเทพมหานคร โดยนายกรัฐมนตรีและคณะ จะเดินทางถึงท่าอากาศยานทหาร 2 กองบิน 6 (บน.6) ดอนเมือง กรุงเทพมหานคร ในเวลาประมาณ 18.30 น.
สําหรับพระธาตุดอยกองมู ซึ่งเดิมมีชื่อเรียกว่า วัดปลายดอย ประกอบด้วยพระธาตุเจดีย์ที่สวยงาม 2 องค์ พระเจดีย์องค์ใหญ่สร้างโดยจองต่องสู่ เมื่อ พ.ศ. 2403 เป็นที่บรรจุพระธาตุของพระโมคคัลลานะเถระ ซึ่งนํามาจากประเทศพม่า ส่วนพระธาตุเจดีย์องค์เล็กสร้างเมื่อ พ.ศ. 2417 โดยพระยาสิงหนาทราชา เจ้าเมืองแม่ฮ่องสอนคนแรก ซึ่งนับว่ามีประวัติศาสตร์เชื่อมโยงกับการสร้างเมืองแม่ฮ่องสอน อีกทั้งสถานที่ตั้งวัดที่อยู่บนดอย จึงกลายเป็นจุดที่มองเห็นทิวทัศน์ที่สวยงามของแม่ฮ่องสอนได้ทั้งเมือง และเป็นสถานที่ท่องเที่ยวสําคัญของจังหวัดแม่ฮ่องสอนด้วย
-------------------
กลุ่มประชาสัมพันธ์และเผยแพร่ สํานักโฆษก